Twee UV-studente in hof oor beweerde aanranding | Maroela Media
Twee studente van die Universiteit van die Vrystaat het Donderdag in die Bloemfontein-landdroshof verskyn op aanklag dat hulle 'n medestudent aangerand het.
Kapt. Chaka Marope, woordvoerder van die polisie, sê die saak is tot 9 April uitgestel en die verdagtes is op waarskuwing vrygelaat. Hy sê Cobus Muller en Charl Blom het glo Maandagaand by die Universiteit van die Vrystaat (UV) se Bloemfontein-kampus vir Muzi Gwebu met hul bakkie gestamp. Die twee het Gwebu glo ook later aangerand. Jonathan Jansen, rektor van die UV, sê die universiteit beskou die voorval in 'n baie ernstige lig en doen ook sy eie ondersoek. Hy sê indien die studente skuldig bevind word sal hulle nie toegelaat word om verder by die universiteit te studeer nie.
Erger dinge gebeur daagliks in ons land, maar laat n blanke hom net vergryp dan kan ons Afrikaanse media nie vining en breedvoerig genoeg berig gee nie. Met Afrikaner geld het hulle tot stand gekom en daarsonder gaan hul hopelik spoedig in die stof byt.